Maribor, 24.5.2014

**Zapisnik 4. izredne seje ŠS MF UM z dne 24.04.2014**

Seja je potekala v ponedeljek, dne 24. 04. 2014 ob 9.00 uri v študentskih prostorih, v 2. nadstropju stavbe MF UM.

Prisotni so bili:

* Člani ŠS MF: Eva Nike Cvikl, prodekanja za študentska vprašanja na MF UM, Tadej Petek - sekretar MF UM, Jure Terglav – predstavnik 5. letnika, Dobruška Černela – predsednica 4. letnika, Monika Marković – predsednica 3. letnika, Špela Pintar – predstavnica 3. letnika, Boštjan Muminović – predsednik 2. letnika, Tadej Petreski – predstavnik 2. letnika, Vid Delopst – predsednik 1. letnika, Anja Cestnik – predstavnica 1. letnika
* Ostali:Tadej Jalšovec, Monika Sobočan

Odsotni povabljeni:

* Člani ŠS: Nejc Bukovnik – predstavnik 6. letnika, Tadej Horvat – predsednik 6. letnika, Una Mršić – predsednica 5. letnika, Denis Sraka – predstavnik 4. letnika
* Ostali:/

Dnevni red:

1. Potrditev dnevnega reda
2. Podaljšanje imenovanja članov CIM
3. Potrditev prenove kurikuluma

Ad 1.

Prodekanja prične sejo ob 9.15 s pozdravom vseh navzočih in predstavi dnevni red današnje seje. Na glasovanje je dala

**SKLEP 1:**

**Študentski svet MF UM potrdi predlagani dnevni red 4. izredne seje. (9 ZA /0 PROTI /0 VZDRŽANIH)**

Ad 2.

Študentski svet mora podaljšati imenovanje članov CIM.

**SKLEP 2:**

**ŠS MF UM podaljša mandat obstoječih študentov - članov CIMa Jasne Knez, Žige Volgemuta, Jana Hansela, Karmen Zeme, do konca študijskega leta 2013/2014. (9/0/0)**

Ad 3.

S strani CIM je prišel predlog za obravnavo spremembe kurikuluma, pri čemer bi v 3. letniku bili po novem ortopedija in nevrokirurgija, radiologija pa bi bila predmet 5. letnika.

Dobruška Černela pove, da se ji 5. letnik za predmet radiologija zdi prepozen. Za študente je dobro, da se že v 3. letniku spoznajo z osnovnimi radiološkimi metodami in prikazi.

Jure Terglav pove, da bi bilo bolje, da je ortopedija povezana s sklopom fizikalne in rehabilitacijske medicine. Študenti si želijo tudi več praktičnih znanj iz pregleda bolnika. Monika Markovič pove, da so vaje pri sklopu ortopedija sicer dobre. Dobruška Černela pove, da se ji izvajalci predmeta večinoma dobri, študent na vajah iz družinske medicine pa bi zelo potreboval znanja ortopedskega pregleda bolnika. Špela Pintar meni, da je vsebina koristna, ampak dvomi v transparentnost ocenjevanja.

Monika Markovič vpraša, zakaj imajo študenti 3. letnika vaje na oddelku za nevrokirurgijo, iz česar nimajo predavanj, in nimajo vaj iz kardiokirurgije, ki je v sklopu predavanj. O tem se po prodekanja pozanimala.

Monika Markovič pove tudi, da bi ortopedija lahko bila tudi izbirni predmet. Jure Terglav predlaga, da bi predmet ortopedija bil bolj propedevtično, diagnostično zasnovan.

Ob 9.40 sejo zapustita Boštjan Muminovič in Anja Cestnik.

**SKLEP 3:**

**ŠS MF UM poziva nosilca predmeta ortopedija ter komisijo za študijske zadeve MF UM, da v učnem načrtu predmeta ortopedija natančneje opredeli učne cilje in vsebine predmeta.(7/0/0).**

Premik radiologije in nevrokirurgije se članom ŠS MF UM zdi večinoma nesmiseln. Monika Sobočan pove, da v tujini študent ne sme imeti kliničnih vaj, če nima radioloških znanj. Eva Nike pove, da je za predmet nevrokirurgija po njenem mnenju najbolje, da ostane v 5. letniku, saj tako ostane celovit sklop psihiatrije, nevrologije in nevrokirurgije.

ŠS MF UM se zdi smiselno, da bi izvedli ortopedijo sprva kot izbirni predmet za študente kliničnih let študija.

**SKLEP 4:**

**ŠS MF UM soglaša z uvedbo predmeta ortopedija, vendar priporoča komisiji za študijske zadeve, da predmet sprva izvede kot izbirni predmet. (7/0/0)**

**SKLEP 5:**

**ŠS MF UM ne soglaša s predlaganim premikom predmeta radiologija v 5. letnik in nevrokirurgija v 3. letnik.(7/0/0)**

Seja se zaključi ob 10.00.

Zapisal:

Tadej Petek

Sekretar ŠS MF UM

Predsedujoča:

Eva Nike Cvikl

Prodekanja za študentska vprašanja MF UM